Henare PeeniPEENI HENARE (Labour—Tāmaki Makaurau): Tēnā koe e Te Māngai o Te Whare tā te mea i tipu mai taku Reo Māori i te whenua ka noho tonu ahau ki roto i Te Reo Māori kia aro pai atu taku kōrero ki ngā mema Māori me te hapori o Te Iwi Māori kei waho rā i ngā pātū o tēnei Whare. E te tuakana e Pita Paraone e mahara ana tāua ki ngā kōrero ā Tā Hēmi Hēnare hei tāna e rua ngā take kia pōrangi ai te matenga o te tangata ko te whakapapa me te whakapono nā ka tāpae atu i tētahi atu mea na anei te mea tuatoru! Tuatoru e toru ngā mea kia pōrangi ai te matenga o te tangata Māori anā ko te whakapapa anā ko te whakapono anā ko Te Ture Whenua Māori e totohe nei tātau i tēnei pō kāti! He maha ngā nekehanga me ngā kōrero kei roto i tēnei pire. Tekau miniti ka riro ki a au te wahaina nei i wā mātou nei whakahē i te pire. Tuatahi ka kī atu ahau ki a koe me Te Whare ko ētahi o ngā āhuatanga kei roto i te pire e tautoko ana. E hiahia ana mātou ngā mema o tēnei taha o Te Whare te kite atu i ngā whenua Māori e ahu whakamua ana kia puta ai i ngā hua o te whenua ki te iwi puta noa. Horekau he raru mō tēnā. E hiahia ana mātou o tēnei taha o Te Whare kia ū tonu te iwi Māori ki ngā whenua i marere iho mai e ō tātou mātua tupuna ki a tātou te hunga ora i te rā nei āe tautoko mārika ana i tērā atu āhuatanga! Ēngari ka āta wetewete tātou i ngā tino kiko i ngā kupu iti i ngā kupu rahi nei ki roto i te pire ko reira tātou e kite atu i ētahi tūāhuatanga. Kīhai mātou o tēnei taha o Te Whare e whakaae. Ka tahuri atu ahau ki te kōrero a te mema a Marama Fox. Ko taku whakapae he mahi māminga i oti i a ia i te pō nei ki te kī atu: Āe i toro atu te ringa o Te Pāti Māori ki ngā mema o tēnei taha o Te Whare." Āe e tika ana tēnā. I haere atu mātou ki te kai ngātahi me Te Minita āe e tika ana tērā. Ko tāku atu ki a ia ka oti ki roto i te kotahi haora ngā take katoa o Te Ture Whenua nei oti ai? E ea ai? Kāhore! Kāhore! Nō reira ko te kī mai ki runga i te rīkoata o Te Hansard o Te Whare nei anā i ngau tuarā mātou i te āpitihanga i tērā pāti me ngā nekehanga o tēnei pire! Rawa au e whakaae ana me te kī atu he kōrero māminga tēnā. Kāti kua wahaina mai ngā mihi ki ngā āpihā o Te Minita ki ngā kaiwhakahaere o Te Rōpū Whiriwhiri ngā Take Māori āe e tautoko ana au i ērā kōrero ki a rātou me te mihi anō mō ngā mahi nunui kua oti i ā rātou ki roto i ngā tau kua pahure ake nei. I kī mai te mema mō tetahi wāhi ātaahua rawa atu a Hunua arā ko Andrew Bayly tērā ka kī mai ia: "Ae ko te rima pae heneti te nuinga te rahi o te whenua kei roto i ngā ringaringa o Te Māori." Hei tāna: "Ko te nuinga ē hoa e noho tārewa ana e noho ngoikore ana." Ahakoa he tamaiti taku pakeke ko te kī atu ahau ki tēnei Whare mō ngā tau e ono kua pahure ake nei ko au tetahi o ngā kaiwhakahaere Whenua Māori me te kī atu ki tērā mema: "Ē mara kāti rā ko te kōrero pōrangi ko tērā!". He hua nui ka puta mai i ngā whenua o Ngāti Hine. He hua nui ka puta mai i ngā poraka whenua i wahaina mai e tōku hoa mahi nei a Meka Whaitiri ki roto i Te Tairāwhiti te wahi whenua o Te Minita o ngā take Mātauranga. Nō reira ko te kī atu he iwi koretake Te Iwi Māori ki te ahu whenua āe mārika āe mārika! Ko te wero atu ki tērā mema nā. Tēnā kōrero mai i taua kōrero ki runga i te marae o Waitangi a taihoa ake nei! Kāti kua rongo atu ahau i ngā totohe kei roto i Te Whare me te kī atu mā te tikanga Māori ngā amuamu me ngā raruraru ka ea ki roto i tēnei pire. Ka whakaaro ake ahau mō te raruraru ka pā ki roto i Te Iwi o Te Arawa e pā ana ki tērā wāhi ātaahua ko Whakarewarewa. Ko wai mā ngā kaiwhakawā i tukuna e Te Karauna ki te whakatika i tērā raruraru? Ē hoa ko tōku pāpā ko Ērima Hēnare me tōku tūpuna a Kevin Paraima. Mehemea e mōhio ana Te Kāwanatanga i ngā hītori kei waenganui i a Ngāpuhi me Te Arawa ē hoa horekau he take mō te tukuna atu i tetahi o Ngāpuhi ki te whakatikatika i ngā raruraru o Te Arawa! Kātahi rā te whakaaro pōrangi ko tērā me te kī atu mā te tikanga e ea ēnei take. He tino raruraru tēnā. Kua roa rawa ahau e mea atu ana horekau he wahanga mō te tikanga Māori ki roto i te ture Pākehā kei raruraru tātou! Kei raru tātou ā taihoa ake nei! Mehemea ka haere atu mā runga i tēnei huarahi arā ko te tikanga Māori tētahi raruraru kei waenganui i a māua kō tētahi atu mā wai rā te kī mehemea rawa au e whakaae ana ki ngā tatūnga hei te otinga ake? Tahi ka huri atu ahau ki te kōti Pākehā hei tau ai te take nei. Nā koinā te raruraru o tērā whakaaro mā te tikanga ngā take o tēnei pire e ea ai? He raruraru nui tēnā ki a au nei. Rawa au ko te kī atu he koretake te tikanga kāhore! Rawa au mō te kī atu horekau he tāngata kai roto i Te Ao Māori tatū ai ngā take e pā ana ki te tikanga kāhore! Ēngari ko tāku e kī atu mehemea ko Te Puni Kōkiri mehemea ko Te Kāwanatanga hei tohutohu ko wai mā te kaiwhakawā o te take nei ā nā ko reira te raruraru. Ko reira te raruraru. Kua kōrero mai ngā mema o Te Whare nei mō te tīmokamokatanga o ngā hea ara ko te fragmentation. Ka pai tērā kupu ki a au nei ko te "tīmokamoka". Āe ko tērā tetahi o ngā tino raruraru o te wā nei. E mōhio ana māua ko Pita Paraone i tērā take ki roto i ngā mahi whakahaere ngāhere o Ngāti Hine. Ē kua rahi haere a Māori koinā te kaha o Ngāti Hine ki te whakaputa uri ko reira mātou raru ai. Nō reira e tautoko ana au i te kōrero me whakakotahi ai me whakatōpū ai i ngā hea o te whānau ka whai mana te reo o te whānau ki roto i ngā nekehanga o ngā mahi ahuwhenua ngā mahi whakahaere whenua he mea pai tēnā. [Bell rung] Ka tangi mai te pere! Ka tahuri atu ahau ki tetahi atu take e pā ana ki Te Kōti Whenua Māori. Nā kua kite atu i te āwangawanga o ngā kaimahi Māori kei roto i Te Kōti Whenua Māori. Āe mārika he take nui tēnā ki te kī atu ki ngā kaimahi Māori kua roa rawa e awhi nei i te hunga whakahaere whenua e awhi nei i ngā whānau kei a rātou ngā hea mō ngā whenua ki te kī atu ki ā rātou tēnā ka pōroa ngā wāhi mahi ngā tūranga mahi. He tino raruraru tēnā tā te mea kua roa rawa Te Iwi Māori e mea atu ana hoatu te kaha whakapakari ake i Te Kōti Whenua Māori ko reira ka whiwhi mana ka whiwhi reo ai mātou kei a mātou ngā whenua ki roto i ngā take o Te Kōti Whenua Māori. Whakapakari ake i Te Kōti! Kaua e tapaina! Kaua e peia ko ngā tūranga mahi he tino raruraru tēnā. Kāti ki roto i te toenga o te wā kei a au e kōrero ana kore au e whakaae ana ki ngā nekehanga o tēnei pire. Ko ētahi o ngā kōrero e whakaae ana mātou ēngari ko te nuinga he aha te take ko te nuinga? Tā te mea i hoki atu mātou ngā kaiwhakahaere whenua Māori me ngā kaipupuru i ngā tūru Māori o Te Whare Pāremata nei ki ō mātou ake tāngata. Nā rātou te kī: "Kaua e tautoko i te pire kaua e tautoko i te pire!". Nā runga i tērā kōrero ka tau tēnei ki raro kia ora tātou katoa.[Thank you Mr Assistant Speaker; because my Māori language originated from the land I will remain speaking in it so that my contribution may be taken heed of by the Māori members and indeed the Māori community outside of the walls of this House. To you my elder sibling Pita Paraone we can recall the comments of Sir Hēmi Hēnare where according to him there are two matters that will derange a person's head: it is genealogy and belief. And now another one can be added—here is a third one. There are three things that can make the head of a Māori mad: genealogy belief and Te Ture Whenua Māori which we are debating this evening—enough! There are a lot of movements and talk in this bill. I have 10 minutes to raise our opposition to the bill. Firstly I say to you and the House that there are aspects in the bill that have our absolute support. We the members on this side of the House want to see Māori lands moving forward so that benefits from it can get out to the people throughout. There is not a problem with that. We on this side of the House want the Māori people to remain committed to the lands that were generously bequeathed to them the ones alive today from our ancestral forefathers. Yes we really endorse that other aspect indeed! But we will collectively analyse the real contents the minor and detailed words here in the bill and by doing that we will collectively find some other kinds of situations. We on this side of the House will not agree. I now turn to the contribution by the member Marama Fox. My assertion is that she committed an act of deception this evening when she said: "Yes the hand of the Māori Party reached out to the members on this side of the House." Yes that is right. We went and had a meal together with the Minister yes that is correct. What I do say to her is: can all the issues concerning the land Act be completed in 1 hour? Be settled? No! Not at all! And so according to what is recorded in the Hansard of this House it states there that we the Opposition were biting that backs of that party with the supplementary to it and about the movements of this bill. I absolutely do not agree and furthermore I openly declare the statement is conniving. And so I bring forth the accolades to the officials of the Minister and the administrators of the Māori Affairs Committee. Yes I endorse the accolades to them and acknowledge them also for the significant tasks they completed in the years just passed. A member of a very beautiful place Hunua it was that was Andrew Bayly he said to me: "Yes the majority much of the remaining land left in Māori hands amounts to 5 percent." According to him: "Heck mate much of it is unresolved and idle." Even though I might be a young adult I have always stated to this House for the last 6 years that I am one of the administrators of Māori land and have said to that member: "Hey mate that statement is indeed the craziest!". Huge benefits have been realised from the Ngāti Hine lands. The same have been realised from the land blocks borne by my fellow colleague Meka Whaitiri on the East Coast the homeland of the Minister of Education. Therefore to say that Māori people are hopeless at farming yes really you do not say! That is a poke at that member in particular. How about making that comment on the Waitangi marae presently! Enough I have heard the debates in the House and declare the complaints and problems in this bill can be resolved through Māori convention. I reflect on a problem that occurred within the tribal confederation of Te Arawa and was related to a beautiful place and it was Whakarewarewa. Who then were the adjudicators the Crown sent to resolve the problem? Hey mate it was my father Ērima Hēnare and my grandfather Kevin Prime. If the Government knew the history between Ngāpuhi and Te Arawa heck mate it was a hopeless situation sending a Ngāpuhi to resolve Te Arawa's problems! What a crazy thought that was and saying at the same time customary protocol would resolve those matters. That is a real problem. I have said for a long time there is no part for Māori protocol in Pākehā law; it will be our undoing. It might undo us eventually. If we were to go down this path in other words follow a Māori customary protocol to resolve a problem between me and someone else who makes the call if I do not agree with the conclusions at the end of it? Then I turn to a Pākehā court to settle this issue. That then is the problem with that notion. Will a customary protocol resolve issues from this bill? That is a huge problem for me in particular. I will never say that customary protocol is useless; I will not. I will never say that there are no persons within Māoridom that can settle issues concerning customary protocol—there are! But if Te Puni Kōkiri or the Government are providing the advice then I will ask who then adjudicates this issue? And that is where the problem is; that is where it is. Members of this House have spoken about tīmokamokatanga of shares—in other words fragmentation. I like that word "tīmokamoka". Yes that is one of the real problems currently. Pita Paraone and I are aware of that issue in terms of Ngāti Hine's forestry administrative operations and hey Māori numbers have certainly increased. That is a strength which Ngāti Hine has producing descendants which has become a problem of ours. And so I support the statement about the consolidation and amalgamation of family shares to give the family a stronger say in the movements in terms of farming operations and administrative duties relating to the land; that is a good thing. [Bell rung] The bell rings! I turn to another issue regarding the Māori Land Court. I have seen the concerns of Māori staff in the Māori Land Court. Yes indeed that is a huge issue to inform them who for a long time embraced the ones who administered land and families who had shares for the land that work places and positions are being chopped. That is a real issue because Māoridom has been saying for a long time to give the Māori Land Court the mandate to restructure and redevelop itself and by doing that it receives autonomy and we get a say as we have the land involved in issues concerning the Māori Land Court. Strengthen the court! Do not disestablish it! Do not banish the positions! That is a real concern. Well then in the time that is left for me to speak in I do not agree with the movements of this bill. We agree with some of the dialogue but with the majority what is wrong with it? We the administrators of Māori land and holders of Māori seats in this Parliament went back to our own people and they said: "Don't support the bill don't support it!". On that statement I resume my seat and my appreciation to us all.]"